
PRESKRIPZIO TEKNIKOEN AGIRIA
ZERBITZUEN ADMINISTRAZIO-KONTRATUARENA, ZEINAREN XEDEA BAITA
«IVAP-EN ARGITALPENEN EDIZIOAREN ZERBITZUA» (2021)



1. LEHIAKETAREN XEDEA

IVAPek editaturiko argitalpenen fotokonposizio- eta fotomekanika-lanak egitea, baita inprimatze- eta azaleztatze-lanak ere. Argitalpen horiek paper-euskarrian ez ezik beste euskarri batzuetan ere eskuratu ahalko dira.

Orobat, lehiaketa honen xedea izango da datu-baseetan edo datu irekien argitalpenetan (Open Data) sartzea ahalbidetzen duten programa eta sistemetan ematea argitalpenok, bai eta e-book eta antzekoen bidez irakurtzeko eta baliatzeko modukoetan ere.

Lan horiei guztiei dagozkien prestazioak IVAPen argitalpenen eskuliburuaren arabera egingo dira. Eskuliburu horretan dago zehazturik IVAPen argitalpenen estiloa, eta lizitatzaileei bidaliko zaie, lehiaketako proben enuntziatuekin batera.


2. SORTAK ETA SORTA BAKOITZARI DAGOZKION PRESTAZIOAK

Kontratu hau sortatan banaturik dago. Preskripzio teknikoen agiri honen 1. apartatuan deskribaturiko lanez gainera, sorta horietako bakoitzean honako zeregin hauek gauzatu beharko dira: 


	1. SORTA:
· HERRI ARDURALARITZAZKO EUSKAL ALDIZKARIA (RVAP) ETA
· PERTSONAK ETA ANTOLAKUNDE PUBLIKOAK KUDEATZEKO EUSKAL ALDIZKARIA (RVOP)

	· Sorta honetan, dagoeneko finkatuta dauden tipografia- eta maketazio-ezaugarriak dituzten aldizkako bi argitalpen biltzen dira.
· Aldizkariaren aleak maketatzea (normalak edo bereziak izan daitezke) eta inprimatzea.
· Behar diren diseinuak egitea (ohikoagoa da RVOP aldizkarian).
· Probak IVAPi bidaltzea, zuzen ditzan, eta IVAPek eskatzen dituen zuzenketak txertatzea argitalpenean.
· Aldizkariaren azalak diseinatzea, IVAPi diseinu-proposamena bidaltzea, egindako diseinuari oniritzia eman diezaion IVAPek, eta IVAPek eskatzen dituen zuzenketak txertatzea.
· Behar diren estekek funtzionatzen dutela egiaztatzea, DOIari dagozkionak barne.
· Behar diren separatak egitea.
· IVAPi aurreinprimaketako pdf fitxategia edo, hala badagokio, edizioa egiteko erabilitako azken dokumentu digitala bidaltzea. Prozesu berari jarraituko zaio aldizkariaren zenbaki (nabigagarria izango da) eta artikulu bakoitzeko.
· Aldizkariaren zenbakia pdf, xml, e-pub eta html formatuetan ipintzea, edo behar diren antzeko sistemetan.
· IVAPi behar diren aleak bidaltzea.



	2.  SORTA:
MAKETATZEKO ZAILTASUN BEREZIAK DITUZTEN MONOGRAFIAK ETA BESTE LIBURU BATZUK

	· Liburuak maketatzea eta inprimatzea.
· Hainbat egile dituzten liburuetan, eskatzen diren estilo eta baliabideak homogeneizatzea (aipuak, tipografiak, aurkibideak…).
· Aldian-aldian behar diren diseinuak egitea.
· Probak IVAPi bidaltzea, zuzen ditzan, eta IVAPek eskatzen dituen zuzenketak txertatzea argitalpenean.
· Liburuaren azalak diseinatzea, IVAPi diseinu-proposamena bidaltzea, egindako diseinuari oniritzia eman diezaion IVAPek, eta IVAPek eskatzen dituen zuzenketak txertatzea.
· Behar diren estekek funtzionatzen dutela egiaztatzea, DOIari dagozkionak barne.
· Behar diren separatak egitea.
· IVAPi aurreinprimaketako pdf fitxategia edo, hala badagokio, edizioa egiteko erabilitako azken dokumentu digitala bidaltzea. Prozesu berari jarraituko zaio aldizkariaren zenbaki (nabigagarria izango da) eta artikulu bakoitzeko.
· Argitalpena pdf, xml, e-pub eta html formatuetan ipintzea, edo behar diren antzeko sistemetan.
· IVAPi behar diren aleak bidaltzea.



	3. SORTA: BESTELAKO LIBURUAK ETA MONOGRAFIAK

	· Liburuak maketatzea eta inprimatzea.
· Hainbat egile dituzten liburuetan, eskatzen diren estilo eta baliabideak homogeneizatzea (aipuak, tipografiak, aurkibideak…).
· Aldian-aldian behar diren diseinuak egitea.
· Probak IVAPi bidaltzea, zuzen ditzan, eta IVAPek eskatzen dituen zuzenketak txertatzea argitalpenean.
· Liburuaren azalak diseinatzea, IVAPi diseinu-proposamena bidaltzea, egindako diseinuari oniritzia eman diezaion IVAPek, eta IVAPek eskatzen dituen zuzenketak txertatzea.
· Behar diren estekek funtzionatzen dutela egiaztatzea, DOIari dagozkionak barne.
· Behar diren separatak egitea.
· IVAPi aurreinprimaketako pdf fitxategia edo, hala badagokio, edizioa egiteko erabilitako azken dokumentu digitala bidaltzea. 
· Argitalpena pdf, xml, e-pub eta html formatuetan ipintzea, edo behar diren antzeko sistemetan.
· IVAPi behar diren aleak bidaltzea.




3. AURREIKUSPENEN ARABERA ZENBAT ALE INPRIMATU ETA AZALEZTATU BEHAR DIREN

IVAPeko argitalpen-zerbitzuak dagokion adjudikaziodunari adieraziko dio argitalpen bakoitzean inprimatu eta azaleztatu beharreko aleen kopurua, dagokion enkargua egiten den unean.

Aurreko urteetan izandako eskaria oinarritzat hartuta, hona hemen sorta bakoitzerako aurreikuspenak: 

	SORTA
	URTEKO ALE KOPURUA (salbuespen-kasuak izan ezik)
	ALE BAKOITZEKO TIRADA

	1

HERRI ARDURALARITZAKO EUSKAL ALDIZKARIA (RVAP)
ETA
PERTSONAK ETA ANTOLAKUNDE PUBLIKOAK KUDEATZEKO EUSKAL ALDIZKARIA (RVOP)
	Herri Arduralaritzako Euskal Aldizkaria: Urtean 3, eta baliteke aparteko zenbakiak sartzea.

Pertsonak eta Antolakunde Publikoak Kudeatzeko Euskal Aldizkaria: Urtean 2, eta zenbaki monografiko berezi bat
	260 ale RVAPen

75 ale RVOPen

	2

MAKETATZEKO ZAILTASUN BEREZIAK DITUZTEN MONOGRAFIAK ETA BESTE LIBURU BATZUK
	Aldakorra (ikus erantsitako taula hurrengo paragrafoan)
	Ohiko tirada: 100 eta 500 ale artean
Salbuespen-kasuetan, tirada handiagoa egin daiteke; eta, oso kasu berezietan, gerta liteke tirada txikiagoa behar izatea ere.

	3

BESTELAKO LIBURUAK ETA MONOGRAFIAK
	Aldakorra (ikus erantsitako taula hurrengo paragrafoan)
	Ohiko tirada: 100 eta 500 ale artean
Salbuespen-kasuetan, tirada handiagoa egin daiteke; eta, oso kasu berezietan, gerta liteke tirada txikiagoa behar izatea ere.




Argitaratutako liburuen kopurua aldatu egiten da urte batzuetatik besteetara. Hona hemen hurreko urteetan argitaratutako liburuen kopurua, sortaka (haien konfigurazioa desberdina zen kontratu honetan zehaztutakoaren aldean):
	
	SORTA
(maketazio-zailtasun bereziak)
	5. SORTA
(maketazio-zailtasun berezirik gabe)

	2021
	6
	13

	2022
	4
	18

	2023
	4
	3

	2024
	2
	5

	2025
	1
	5










Hala ere, apartatu honetan emandako datuek ez dute behartzen administrazioa kopuru jakin bat eskuratzera; izan ere, kontratu honetan sartutako prestazioen guztizko kopurua ez dago zehatz-mehatz definiturik kontratua egiteko garaian, administrazioaren beharren mende baitaude prestazio horiek.


4. BIDAIA- ETA GARRAIO-KOSTUAK

Lizitatzaileek eskainitako prezioetan, bidaiek eta garraioek eragindako kostuak sartuko dira (jatorrizkoak jasotzea eta entregatzea, bigarren probak entregatzea eta jasotzea, zianoak bidaltzea eta liburuak entregatzea).

Azkenean argitaratutako produktua (liburua edo aldizkaria) emateko toki fisikoa IVAPen Oñatiko egoitza izango da, honako kasu hauetan izan ezik:

a) Kontratuan zehar eta oro har materiala jasotzeko eta entregatzeko leku horren ordez besteren bat zehaztu beharra izanez gero; edonola ere, Euskal Autonomia Erkidegoan egongo da bigarren toki hori ere.
b) Une jakin batzuetan eta salbuespen modura, material ukigarria jasotzeko eta entregatzeko toki gisa IVAPek Donostian, Gasteizen eta Bilbon dituen egoitzak definituz gero, edo Euskal Autonomia Erkidegoko beste lekuren batean duen egoitza definituz gero, edo

Enpresa kontratistak argitalpena argitaratu bitartean jaso eta bidali behar dituen probak eta gainerako materialak elektronikoki jaso eta entregatuko dira, salbu eta salbuespenezko kasuren batean, jatorrizkoak eta paperean egindako proben zuzenketak bidali beharko balira.

Liburuak % 100 birziklatutako kartoizko kaxetan entregatuko dira; kaxa horiek neurri normalizatua edukiko dute, eta 20 kilogramoz azpikoak izango dira. Hori egiaztatzeko, eska liteke kaxen fitxa teknikoa edo fabrikatzailearen adierazpena aurkeztea; horietan, kaxen kartoi birziklatuaren ehunekoa zehaztu beharko da.

5. ZERBITZUEN ZEHAZTAPEN PARTIKULARRAK ETA PREZIOAK

5.1. Fotokonposizioa eta fotomekanika:

5.1.1. Konposizioa

Eskaintza ekonomikoetan eta karaktereak zenbatzeko orduan, ikusteko moduan ageri direnak bakarrik hartuko dira kontuan, lerroen arteko tarteak barnean harturik. Lerroak osotzat joko dira.
Lerroen zenbaketan ez dira kontuan hartuko zenbakitzea, goiburuak eta paragrafoen arteko zuriuneak.
Eskainitako prezioek ez dute alderik izango testua gaztelaniaz, euskaraz edo Europar Batasuneko beste hizkuntza batzuetan dagoen.
Konposizioaren tratamenduan, bilduta dago enpresak erabilitako sistemara aldatzea, jatorrizkoa modu digitalizatuan entregatuta egoteagatik beharrezkoa den kasuetan.
Era berean, eskainitako prezioetan sartuko da zer estilotan egin behar diren, behar diren aldaketa guztiak ere aintzakotzat harturik. 
Berriro tekleatzea edo testua ezabatzea eskatzen dutenak bakarrik hartuko dira egile-zuzenketatzat.
5.1.2. Doikuntza

Ez dira zenbatuko orri zuriak.
Irudi, grafiko edo taula bakarra duten orriak oinarrizko testu-orri gisa zenbatuko dira.

5.1.3. Egile-zuzenketak
Testuari dagokionez, lerroaren zuzenketa osoa hartuko da gutxieneko unitatetzat.
Paragrafo-estiloei dagozkien zuzenketak lerro gisa zenbatuko dira zuzendutako paragrafo bakoitzeko.
Orrialdea doitzeko zuzenketak kontuan hartuko dira testuaren zuzenketak aldaketa ekarri duenean, dela lerroak eta paragrafoak gehitu edo murriztu direlako, dela lerroartea, paragrafoen tarteak edo antzekoak aldatu direlako.
5.1.4. Gehikuntzak
IVAPen argitalpenen ezaugarriak direla eta, ez da aurreikusten gehikuntzarik bibliografiagatik edo zeinu matematikoak txertatzeagatik.
5.2. Inprimatzea eta azaleztatzea

5.2.1. Inprimatzea

Barnealdeak inprimatzeko prezioa dagokion formatuaren pleguaren alde bakoitzerako izango da. Liburuaren pleguaren bat ez bada osoa, dagokion proportzioan zenbatuko da inprimaketaren eta paperaren prezioa.

5.2.2. Azaleztatzea

Altxatze- eta joste-unitatea 16 orrialdeko koadernotxoa izango da, eta, zenbakitze txikiagoko plegurik izanez gero, 16 orrialdeko plegutzat hartuko dira.

5.2.3. Akaberak

Ez da erabiliko plastifikaziorik, ezta olio mineralezko oinarria edo disolbatzaileak dituen bernizik ere. Azala babestu behar bada, ur-oinarriko bernizarekin egingo da.











5.3. Paperaren eta tinten ingurumen-kalitatea

DISEINUA
1. Formatua eta gramajea 1. eranskinean jasotako parametroetara egokitzea gomendatzen da, betiere azken produktuaren kalitatea eta irakurgarritasuna ziurtatuta. Horri esker, ahalik eta gehien aprobetxa daitezke orriak eta, beraz, erabilitako papera.





Egiaztapena: Honako abal hauetako bat aurkeztu beharko da: 1 (ikus egiaztapen-dokumentazioa).
2. Ez da tinta metalizaturik edo fosforeszenterik erabiliko.
Egiaztapena: Honako abal hauetako bat aurkeztu beharko da: 1 (ikus egiaztapen-dokumentazioa).
3. Dokumentua diseinatzean eta inprimatzean ahalik eta tinta gutxien erabiliko da, betiere azken produktuaren kalitatea bermatuz.
Egiaztapena: Honako abal hauetako bat aurkeztu beharko da: 1 (ikus egiaztapen-dokumentazioa).

PAPERA
4. Paperaren % 70 gutxienez baso-ustiapen jasangarrietatik eratorritako zuntzez edo kontsumitu aurreko edo osteko zuntz birziklatuez eginda egongo da, FSC, PEFC edo estandar baliokidearen arabera.
Egiaztapena: Honako abal hauetako bat aurkeztu beharko da: 3, 4, 7, 8, 9, 10, 11 (ikus egiaztapen dokumentazioa).

INPRIMAKETA DIGITALA
5. Tonerrek (edo tintek, tinta bidezko inprimaketa digitala bada) ez dute metal astunik izango (kadmioa, merkurioa, beruna eta VI kromoa), eta ez dute 100 ppm-ko edo gehiagoko kontzentrazioa gaindituko.
Egiaztapena: Honako abal hauetako bat aurkeztu beharko da: 3, 5 (ikus egiaztapen-dokumentazioa).

OFFSET INPRIMAKETA
6. Offset inprimaketa-sistema computer-to-plate (CTP) motakoa izan behar da.
Egiaztapena: Honako abal hauetako bat aurkeztu beharko da: 2 (ikus egiaztapen-dokumentazioa).
7. Tintek, disoluzio hezetzailerako gehigarriek eta agente garbitzaileek ez dute metal astunik izango (kadmioa, merkurioa, beruna eta VI kromoa), eta ez dute 100 ppm-ko edo gehiagoko kantitatea gaindituko.
Egiaztapena: Honako abal hauetako bat aurkeztu beharko da: 3, 5 (ikus egiaztapen-dokumentazioa).
INPRIMAKETA ONDOREN
8. Argitalpena ez da plastifikatuko.
Egiaztapena: Honako abal hauetako bat aurkeztu beharko da: 2 (ikus egiaztapen-dokumentazioa).
9. (Babestu behar bada) Azala ur-oinarriko bernizarekin babestuko da.
Egiaztapena: Honako abal hauetako bat aurkeztu beharko da: 4 (ikus egiaztapen-dokumentazioa).

EGIKARITZE-IRIZPIDEAK (nahitaez bete beharrekoak)
10. Enpresa esleipendunak bermatu beharko du kontratua gauzatzean sortutako hondakinak behar bezala kudeatzen eta gaika biltzen direla, batez ere paper-hondarrak eta hondakin bereziak (tinten hondarrak eta ontziak, toner-kartutxoak, agente garbitzaileak, garbiketa-trapu zikinak, etab.). 
Kontratuaren hasieran, enpresarekin lan egingo duten kudeatzaile baimenduek hondakin bereziak onartuko dituztela adierazten duten orriak aurkeztuko dira, edo hondakin-mota hori behar bezala kudeatzen dela ziurtatzen duen beste edozein agiri.
11. Produktuak hornitzeko, kaxa berrerabilgarriak (enpresa esleipendunak hurrengo entregan berreskuratuko ditu), birziklagarriak eta/edo material birziklatuak erabiliko dira.
Egiaztapena: Honako abal hauetakoren bat aurkeztu beharko da: 2 eta 3 (ikus egiaztapen dokumentazioa).

6. ATAZA BAKOITZAREN BETEARAZPEN- ETA ENTREGA-EPEAK
[bookmark: _Hlk61817996]
6.1.- Hauek izango dira hasierako tirada inprimatzeko eta entregatzeko gehieneko epeak:

	SORTA
ZK.
	EGITEKOA
Ataza bakoitza entregatzeko epea
	AZPIATAZA
	Egun balio-dunak

	1
	RVAP aldizkariaren zenbaki bat egitea:
· Maketazioa (aldizkariaren egungo ezaugarriak kontuan hartuta)
· Irudiak eta marrazkiak egitea edo bilatzea
· Zuzenketak: Karaktere kopuruaren %30 baino gutxiago
· Aldizkariaren zenbakia pdf, xml e-puf eta html formatuetan ipintzea
· 260 ale inprimatzea
Aleak IVAPi entregatzea
	a
	Lehen probak entregatzea
	7

	
	
	b
	Zuzenketak eta doikuntzak
	7

	
	
	c
	Muntaketa-probak
	3

	
	
	d
	Aleak entregatzea
	10

	1
	RVOP aldizkariaren zenbaki bat egitea:
· Maketazioa (aldizkariaren egungo ezaugarriak kontuan hartuta)
· Irudiak eta marrazkiak egitea edo bilatzea
· Zuzenketak: Karaktere kopuruaren %30 baino gutxiago
· Aldizkariaren zenbakia pdf, xml, e-puf eta html formatuetan ipintzea
· 75 ale inprimatzea
Aleak IVAPi entregatzea
	a
	Lehen probak entregatzea
	10

	
	
	b
	Zuzenketak eta doikuntzak
	7

	
	
	c
	Muntaketa-probak
	3

	
	
	d
	Aleak entregatzea
	10

	2
	800 mila karaktereko eta 170x240 formatuko liburu bat egitea:
· Offset bidezko inprimaketa (80 gramo tinta 1 +1)
· Zuzenketak: Karaktere kopuruaren %30 baino gutxiago
· Paper-azalean edo pasta bigunean azaleztatzea: 16 orrialdeko pleguak, hariz josiak
· Pasta gogorrean azaleztatzea: kartulina plastifikatua, alde bat, 250 gramo, mate)
· Inprimaketa: 4 + 0
Aleak IVAPi entregatzea
	AZAL BIGUNA 
	Lehen probak entregatzea
	12

	
	
	
	Zuzenketak eta doikuntzak
	18

	
	
	
	Muntaketa-probak
	7

	
	
	
	200 ale entregatzea 
	15

	
	
	AZAL GOGORRA
	Lehen probak entregatzea
	12

	
	
	
	Zuzenketak eta doikuntzak
	18

	
	
	
	Muntaketa-probak
	7

	
	
	
	3000 ale entregatzea 
	20

	3
	800 mila karaktereko eta 170x240 formatuko liburu bat egitea:
· Offset bidezko inprimaketa (80 gramo tinta 1 +1)
· Zuzenketak: Karaktere kopuruaren %30 baino gutxiago
· Paper-azalean edo pasta bigunean azaleztatzea: 16 orrialdeko pleguak, hariz josiak
· Pasta gogorrean azaleztatzea: kartulina plastifikatua, alde bat, 250 gramo, mate)
· Inprimaketa: 4 + 0
Aleak IVAPi entregatzea
	AZAL BIGUNA 
	Lehen probak entregatzea
	10

	
	
	
	Zuzenketak eta doikuntzak
	15

	
	
	
	Muntaketa-probak
	7

	
	
	
	200 ale entregatzea 
	15

	
	
	AZAL GOGORRA
	Lehen probak entregatzea
	10

	
	
	
	Zuzenketak eta doikuntzak
	15

	
	
	
	Muntaketa-probak
	7

	
	
	
	3000 ale entregatzea 
	20



Aipatutako epe partzialak IVAPek azpiataza bakoitza egiteko agintzen duenean hasiko dira zenbatzen. 




6.2.- Argitalpena lehen aldiz inprimatzeko eta entregatzeko epeez gainera, epe hauek izango dira ondorengo inprimaketa edo inprimaketa osagarriak egiteko:

· 10 egun baliodun paper-azaleko liburuetarako;
· 20 egun baliodun azal gogorreko liburuetarako (azal sintetikoa, oihala edo bestelakoak);
· 4 egun baliodun, eskaripean 30 ale berrinprimatzeko;
· 15 egun baliodun liburuak entregatzeko, euskarri digitalean berrargitaratu behar badira.

